Ταχυδρομική Δ/νση : Εγνατίας 9 Φλώρινα 53100. Αρ. πρωτ. 130/17-7-2020 Πληροφορίες : Πλιάτσικας Ιωάννης Τηλ : 6971660069, 2385350166 Ε-mail : sylergnf@hotmail.gr

 **Προς**

**Διοίκηση 3ης ΥΠΕ**

 **Θέμα: «Δωρεά Ιδρύματος Νιάρχου»**

Με ομόφωνη απόφαση της 30ης συνεδρίασης του Διοικητικού Συμβουλίου του Συλλόγου μας αποφασίσαμε να επανέλθουμε στο σοβαρό ζήτημα της έκτακτης οικονομικής ενίσχυσης από το Ίδρυμα Νιάρχου σε συναδέρφους μας-δικαιούχους της δωρεάς αυτής. Μετά από σχετική ενημέρωση του εκπροσώπου των εργαζομένων στο ΔΣ του ΓΝΦ και αφού ζητήσαμε, χωρίς να μας δοθούν, τα επίσημα στοιχεία των συμμετεχόντων σ΄ αυτήν την χορηγία και άλλες εξηγήσεις  για ενδεχόμενες μη σύννομες εξαιρέσεις που έγιναν, κανένας δεν ευαισθητοποιήθηκε να δώσει μία σαφή και επίσημη σχετική απάντηση – εξήγηση. Για τους λόγους αυτούς τονίζουμε ότι:

1. Εξακολουθούμε να φοβόμαστε ότι συντελέστηκε κάποια αδικία με νοσηλευτές που εργάστηκαν στο τμήμα της Παθολογικής (κλινικής νοσηλείας θετικών κρουσμάτων) με τις ίδιες προϋποθέσεις και βάρδιες με συναδέρφους τους, από τους οποίους άλλοι έλαβαν και άλλοι δεν έλαβαν την χορηγία. Ανησυχούμε μήπως βρέθηκαν στη λίστα και δικαιούχοι που δεν έπρεπε σύμφωνα με την Πράξη Νομοθετικού Περιεχομένου που τους όριζε.
2. Εξακολουθούμε να ζητάμε, εγγράφως τα επίσημα στοιχεία των συμμετεχόντων σ΄ αυτήν την χορηγία τόσο από τον Διοικητή (συντάκτη της λίστας δικαιούχων) όσο και από τη Διευθύντρια της Νοσηλευτικής Υπηρεσίας, εισηγήτριας της λίστας δικαιούχων νοσηλευτών.
3. Τέλος, επισημαίνουμε, για ακόμη μια φορά,  ότι σ΄ αυτήν την διαδικασία, δεν μπήκαν δυστυχώς, ούτε εκείνοι οι Συνάδελφοι Εργαζόμενοι στα ΕΚΤΑΚΤΑ ΕΞΩΤΕΡΙΚΑ ΙΑΤΡΕΙΑ (Νοσηλευτές, Τραυματιοφορείς, β.θ, Καθαριότητα), ούτε αυτοί που εργάζονταν στην υποδοχή, κλπ άλλοι που ενεπλάκησαν, όπως Ακτινολόγοι, Φυσιοθεραπευτές, Παρασκευαστές κλπ ειδικότητες που όντως κι΄ αυτοί ήταν στην πρώτη γραμμή και αντιμετώπισαν με κάθε κίνδυνο, τον ύπουλο εχθρό Covid-19.

     Για όλους αυτούς τους εργαζόμενους, που υπέστησαν αυτήν την αδικία εξαιτίας του βιαστικού σχεδίου χειρισμού αυτής της χορηγίας, θέλουμε ΑΜΕΣΑ να κινηθούν οι σχετικές διαδικασίες διόρθωσης ενδεχόμενων αδικιών.

 Για το Διοικητικό Συμβούλιο

Ο Πρόεδρος Ο Γ Γραμματέας

 Πλιάτσικας Ιωάννης Μαυρουδής Στέφανος